Title: 15466001_Bromstadveien 59_PRO-rapport_Rev C_03.11.2016_X.PDF
Sweco vurderer ikke faren for svikt i både brannalarm og sprinkler samtidig da dette anses som lite sannsynlig. Sammenligningsgrunnlaget baserer seg på brannalarmanlegg pluss isolering sett opp mot brannalarmanlegg pluss sprinkler. Konsekvensen av samtidig svikt for de to alternativene vurderes som likeverdig siden en slik hendelse i begge tilfeller vil føre til spredning til annen branncelle og senere varsling. Videre er det ikke i noen ”alternative preaksepterte løsninger”, tatt hensyn til dobbelsikring som følge av svikt i flere tiltak samtidig (eksempelvis sprinkler byttes mot kjølesoner eller økt størrelse på seksjoner).